Firebase

Firebase on 2011. aastal ettevõtte Firebase, Inc. loodud mobiili- ja veebirakenduste arendamise platvorm, mille Google 2014. aastal omandas. Firebase arenes välja ettevõttest Envolve, mis oli James Tamplini ja Andrew Lee 2011. aastal loodud idufirma. Envolve pakkus arendajatele API, mis võimaldas veebivestluste funktsioone oma veebilehtedesse integreerida. Pärast vestlusteenuse käivitamist leidsid Tamplin ja Lee, et seda kasutati ka taotluseandmete edastamiseks, mis ei olnud vestlussõnumid. Arendajad kasutasid Envolve’i, et sünkroonida rakenduste andmed reaalajas nende kasutajate vahel. Tamplin ja Lee otsustasid eraldada vestlussüsteemi ja selle reaalajas toimiva arhitektuuri. Nad asutasid Firebase’i eraldi ettevõttena 2012. aasta aprillis. Firebase Inc. sai stardiraha kokku 2012. aasta mais. 2013. aasta juunis sai ettevõte täiendavat rahastust läbi Series A fundingu. 2014. aasta oktoobris ostis Google Firebase’i. 2015. aasta oktoobris omandas Google Divshoti ning ühendas selle Firebase'i meeskonnaga. Sestpeale kui Firebase'ist sai Google'i osa, on ettevõte kasvanud ja laiendanud oma teenuseid, muutudes mobiilseadmete arendajate ühtseks platvormiks. Firebase integreerub nüüd mitmete teiste Google'i teenustega, pakkudes arendajatele laiemaid tooteid ja teenuseid. 2017. aasta jaanuaris omandas Google Twitterilt ettevõtted Fabric ja Crashlytics, et ühendada nende teenused Firebase'i meeskonnaga. Firebase Analytics on rakenduse mõõtmise lahendus, mis annab arendajale ülevaate rakenduse kasutamisest ja kasutajate kaasamisest. Varasema nimega Google Cloud Messaging (GCM), Firebase Cloud Messaging (FCM) on mitmeplatvormiline lahendus, mis on mõeldud sõnumite ja teadete saatmiseks Androidi, iOS-i ja veebirakenduste jaoks. Firebase Auth on teenus, mis võimaldab autentida kasutajaid, kes kasutavad ainult kliendipoolset koodi. See toetab sellistesse suhtlusvõrgustikesse nagu Facebook, GitHub, Twitter ja Google sisselogimise pakkujaid. Lisaks sisaldab see kasutajate haldussüsteemi, mille abil arendajad saavad lubada kasutaja autentimist Firebase'i salvestatud e-posti ja parooliga. Firebase pakub reaalajas andmebaasi ja tagaprogrammi (backend) teenust. Teenus pakub rakenduste arendajatele API-d, mis võimaldab rakenduste andmeid klientide vahel sünkroonida ja salvestada Firebase’i pilve. Ettevõte pakub kliendibaasi, mis võimaldab integreerimist Androidi, iOS-i, JavaScripti, Java, Ojective-C, Swift ja Node.js'i rakendustega. Andmebaasi pääseb juurde ka REST API-ga. REST API kasutab Server-Sent Eventsi protokolli, mis on HTTP-ühenduste loomiseks kasutatav API serverite push-märguannete vastuvõtmiseks. Reaalajapõhise andmebaasi kasutavad arendajad saavad oma andmeid kaitsta, kasutades ettevõtte serverisiseseid turvareegleid. Firebase'i andmetalletus pakub Firebase rakendustele turvalist failide üles- ja allalaadimist, sõltumata võrgu kvaliteedist. Arendaja saab seda kasutada piltide, heli, video või muu kasutaja loodud sisu salvestamiseks. Firebase Storage’it toetab Google Cloud Storage. Firebase Hosting on staatiline ja dünaamiline veebimajutusteenus, mis käivitati 13. mail 2014. See toetab staatiliste failide nagu CSS, HTML, JavaScript ja muu hostimist ning lisaks dünaamilist Node.js’i toetust pilvefunktsioonide kaudu. Teenus toimetab faile sisuedastuse võrgu (CDN) kaudu, kasutades selleks HTTP Secure (HTTPS) ja Secure Sockets Layeri (SSL) krüptimist. Firebase on partner Fastlyiga, mis on CDN, et pakkuda CDN toel Firebase Hostingut. Ettevõte väidab, et Firebase Hosting kasvas välja klientide soovidest; arendajad kasutasid Firebase’i reaalajas andmebaasi pärast, kuid vajasid kohta, kus hostida oma sisu. Android Firebase Test Lab pakub pilvepõhist infrastruktuuri Android-rakenduste testimiseks. Ühe operatsiooniga saavad arendajad algatada oma rakenduste testimise mitmesugustes seadmetes ja seadistustes. Testi tulemused – sealhulgas logid, videod ja ekraanipildid – tehakse Firebase'i projekti konsoolis kättesaadavaks. Isegi kui arendaja ei ole oma rakenduse jaoks kirjutanud ühtegi testkoodi, võib Test Lab testida rakendust automaatselt. Crash Reporting koostab üksikasjalikud aruanded rakenduses esinevate vigade kohta. Vead rühmitatakse samalaadsete pinujälgede järgi klastriteks ja neid kohendatakse rakenduse kasutajale avalduva mõjude raskusastme järgi. Lisaks automaatsetele aruannetele saab arendaja logida kohandatud sündmusi, et paremini mõista, mis võis põhjustada programmi kokkujooksmist. Firebase Notifications on teenus, mis võimaldab mobiilrakenduste arendajatel sihitud kasutajaid teavitada ja seda tasuta. Firebase rakenduste indekseerimine, varem Google'i rakenduste indekseerimine, paneb rakenduse Google'i otsingusse. Rakenduste indekseerimise lisamine soodustab rakenduste tulemusi Google'i otsingus ning pakub ka päringu automaattäitmist. Firebase dünaamilised lingid on nutikad URL-id, mis dünaamiliselt muudavad käitumist, et pakkuda parimat kogemust erinevatel platvormidel. Firebase kutsed on mitmeplatvormiline lahendus isikupärastatud e-posti ja SMS-kutsete saatmiseks. Jälgida saab ka kutsete vastuseid ja mõõta kutsete mõju. Firebase'i kaugkonfiguratsioon on pilveteenus, mis võimaldab arendajatel muuta nende rakenduste käitumist ja välimust, ilma et kasutaja peaks rakenduse värskenduse alla laadima. Adwords on Google’i veebipõhine reklaamiteenus, mis võimaldab arendajatel suunata reklaame Firebase Analyticsi teenust kasutavatele kasutajatele. Admob on Google'i toode, mis integreerub Firebase'i vaatajaskonnaga. [1]Firebase expands to become unified app platform Google, mai 2016 Melendez, Steven (May 27, 2014). "Sometimes You're Just One Hop From Something Huge". Fast Company. Vaadatud 11 juuni, 2014. Darrow, Barb (June 6, 2013). "Firebase gets $5.6M to launch its paid product and fire up its base". Gigaom. Vaadatud 11. juuni, 2014. Tamplin, James. "Firebase is Joining Google!". Firebase, Inc. Vaadatud 22. oktoober, 2014. Paret, Rich (January 18, 2017). "Fabric is Joining Google". Vaadatud 18. jaanuar 2017 Ma, Francis (January 18, 2017). "Welcoming Fabric to Google". Retrieved 18. jaanuar 2017. "Firebase Analytics". Google Developers. Vaadatud 28.mai 2016. "Firebase Cloud Messaging". Google Developers. Vaadatud 28.mai 2016. "Firebase Auth". Firebase, Inc. Vaadatud 19.mai 2016. Farr, Christina (February 13, 2013). "Firebase's scalable backend makes it '10 times easier' to build apps". VentureBeat. Vaadatud 12. juuni 2014. Marshall, Matt (August 29, 2013). "Firebase is building a Dropbox for developers". VentureBeat. Vaadatud 12. juuni 2014. "Firebase Realtime Database". Firebase, Inc. Vaadatud 19. mai 2016. Darrow, Barb (Dec 18, 2012). "Firebase secures its real-time back-end service". Gigaom. Vaadatud 12. juuni 2014. "Firebase Storage". Google Developers. Vaadatud 28. mai 2016. Lardinois, Frederic (May 13, 2014). "Firebase Adds Web Hosting To Its Database Platform". TechCrunch. Vaadatud 12. juuni 2014. Novet, Jordan (May 13, 2014). "Firebase adds hosting to make app development even easier". VentureBeat. Vaadatud 12. juuni 2014. "Firebase Test Lab for Android". Google Developers. Vaadatud 28. mai 2016. "Firebase Crash Reporting". Google Developers. Vaadatud 28. mai 2016. "Firebase Notifications". Google Developers. Vaadatud 28. mai 2016. "Firebase App Indexing". Google Developers. Vaadatud 28. mai 2016. "Firebase Dynamic Links". Google Developers. Vaadatud 28. mai 2016. "Firebase Invites". Google Developers. Vaadatud 28. mai 2016. "Firebase Remote Config". Google Developers. Vaadatud 28. mai 2016.